《恕斋洪尚书挽诗 其三》
宋代·林希逸

伊昔宸京握手初，横经公未到三衢。早班玉笋还先去，晚侍金华却共趋。

思老有馀知笔健，病成应是为诗癯。峰摧太华嗟何及，身远无因奠束刍。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。